415 



I. 



Beskrivelse af Hornkjæberne af en kolossal Blæksprutte, som i December 1853 

 opdrev paa Aalbæk Sirand ved Kattegattet. 



(Hertil Tavle I.3 



I Januar 1854 sendtes mig fra Hr. Strandingscominissær Kjelder i Skagen Hornkjæberne 

 af en Blæksprutte, der i Begyndelsen af December 1853 var opdreven paa Aalbæk Strand 

 ved Kattegattet og som var af en saa ganske ualmindelig Störreise, at dens Kjæber for- 

 tjene en nöiere Beskrivelse og Afbildning som el Vidnesbyrd om den næsten utrolige 

 Störreise og Styrke, slige lavere Dyreformer kunne opnaae ude i det store Hav, og den Hersker- 

 rolle, de paa Grund heraf endnu mere blive istand til at udfore i dette. Saavidt jeg veed, 

 er Armen af den store Blæksprutte, som Banks i 1769 fandt paa sin Reise i Sydhavet 

 og hvoraf enkelte Dele opbevares i el af Museerne i London (the Hunterian Collection), 

 det eneste i de europæiske Museer opbevarede Vidnesbyrd, paa hvilket man har kunnet 

 stötte den Anskuelse, at Cephalopoderne virkelig naae nogen betydelig Störreise, og dog 

 vover den berömte Prof. Owen, der som Bestyrer af det ovennævnte Museum har havt 

 Leilighed til nærmere at undersöge denne Arm, ikke al angive Störreisen af det Dyr, til hvilket 

 den har hört, höiere end til 6 Fod, Krop og Arme sammenregnede*). Mere end det dobbelte 

 af denne Störreise maa derimod vor Bla'ksprutte have havt, saavidt vi ere istand til at 

 bedomme den efter Kjæberne, og delte lader sig jo nogenlunde gjöre, naar man forst 

 veed, hvilke almindelige Omrids man skal tillægge Dyret, eller, hvad der vil være del 

 samme, til hvilken större Gruppe af Blæksprutter man skal henregne det, og idelmindsle 

 tilnærmelsesvis ville Kjæberne antyde en Blækspruttes systematiske Plads. 



Paa den hosfölgende Tavle I har jeg ved Figurerne 1 og 2 sögt saa omhyggeligt, 

 som muligt, at fremstille de nævnte Hornkjæber i naturlig Störreise, og til Sammenligning 

 med dem har jeg afbildet Kjæberne af nogle af de hidtil kjendte störste Arter af tre 

 forskjellige Slægter, til hvis Kjæber de i Formen syntes nærmest at slutte sig, nemlig af 

 en Krogblæksprutte (^Gonalus Fabricii (Lichi.) fig. 3—4), en Ommatostrephes (O. piero- 

 pus Sip. fig. 5—6), og af en Loligo (£. Forbesii Sip. fig. 7—8), alle tro ligeledes i 

 naturlig Störreise. 



Cfr. Todd. Cyclopaedia of Anatomy and Physiology I. p. 529. 



